મુંબઇ, 12 જુલાઇ: રામ નારાયણ ગુપ્તા ઉર્ફે લખન ભૈયા બનાવટી એન્કાઉન્ટર કેસમાં મુંબઇની સેશન કોર્ટે સજાનું એલાન જાહેર કર્યું છે. કોર્ટે આ મુદ્દે 21 લોકોને ઉંમરકેદની સજા સંભળાવી છે જેમાં 13 પોલીસકર્મીઓનો સમાવેશ થાય છે. આ કેસના સરકારી પક્ષે 15 લોકોને સજા-એ-મૌત આપવાની માંગણી કરી હતી. અત્રે ઉલ્લેખનીય છે કે પોલીસે રામ નારાયણ ગુપ્તા ઉર્ફે લખન ભૈયાને અંડરવર્લ્ડ ડોન છોટા રાજનનો સહયોગી બતાવવામાં આવતો હતો અને 11 નવેમ્બર 2006ના રોજ સાંજે અંધેરીના નાના નાની પાર્ક પાસે એન્કાઉન્ટરમાં મારી નાખ્યો હતો.